21973A0514(01)



SPORAZUM

između Europske ekonomske zajednice i Kraljevine Norveške

EUROPSKA EKONOMSKA ZAJEDNICA,

s jedne strane, i

KRALJEVINA NORVEŠKA,

s druge strane,

U ŽELJI da nakon proširenja Europske ekonomske zajednice učvrste i prošire postojeće gospodarske odnose između Zajednice i Norveške te, vodeći računa o pravednim uvjetima tržišnog natjecanja, osiguraju skladan razvoj svojih trgovinskih odnosa kako bi doprinijele izgradnji Europe,

ODLUČNE u tu svrhu postupno ukloniti prepreke u gotovo cjelokupnoj međusobnoj trgovini u skladu s odredbama Općeg sporazuma o carinama i trgovini koje se odnose na uspostavljanje područja slobodne trgovine,

IZRAŽAVAJUĆI svoju spremnost da u svjetlu svih bitnih čimbenika, a osobito u svjetlu razvoja događaja u Zajednici, ispitaju mogućnost razvijanja i produbljivanja uzajamnih odnosa i njihovog proširenja na područja koja nisu pokrivena ovim Sporazumom,

ODLUČILE SU, stremeći ostvarenju tih ciljeva i podrazumijevajući da se niti jedna odredba ovog Sporazuma ne smije tumačiti tako da ugovorne stranke oslobađa njihovih obveza prema drugim međunarodnim sporazumima,

SKLOPITI OVAJ SPORAZUM:

Članak 1.

Ciljevi ovog Sporazuma su:

Članak 2.

Ovaj se Sporazum primjenjuje na proizvode podrijetlom iz Zajednice ili Norveške:

Članak 3.

1. U trgovini između Zajednice i Norveške neće se uvoditi nove uvozne carine.

2. Uvozne carine postupno će se ukinuti prema sljedećem rasporedu:

Članak 4.

1. Odredbe koje se odnose na postupno ukidanje uvoznih carina primjenjivat će se i na carine fiskalne prirode.

Ugovorne stranke mogu zamijeniti carinu fiskalne prirode ili fiskalni dio carine domaćim porezom.

2. Danska, Irska i Ujedinjena Kraljevina mogu do 1. siječnja 1976. zadržati carinu fiskalne prirode ili fiskalni dio carine u slučaju provedbe članka 38. „Akta o uvjetima pristupanja i prilagodbama ugovorâ”.

3. Norveška može privremeno, ali najdulje do 31. prosinca 1975., poštujući uvjete iz članka 18., zadržati carinu fiskalne prirode ili fiskalni dio svake takve carine.

Članak 5.

1. Za svaki proizvod osnovna carina na koju se primjenjuju uzastopna sniženja predviđena člankom 3. i Protokolom br. 1 jest carina koja se stvarno primjenjivala 1. siječnja 1972.

2. Ako poslije 1. siječnja 1972. dođe do sniženja carina koje proizlazi iz sporazuma sklopljenih kao rezultat Konferencije o trgovini održane u Ženevi između 1964. i 1967., te će snižene carine zamijeniti osnovne carine iz stavka 1.

3. Snižene carine izračunane u skladu s člankom 3. i protokolima br. 1 i 2 primjenjuju se zaokružene na prvu decimalu.

Podložno primjeni članka 39. stavka 5. „Akta o uvjetima pristupanja i prilagodbama ugovorâ” od strane Zajednice u vezi sa specifičnim carinama ili specifičnim dijelom kombiniranih carina iz irske carinske tarife, primjenjuje se članak 3. i protokoli br. 1 i 2 sa zaokruživanjem na četiri decimale.

Članak 6.

1. U trgovini između Zajednice i Norveške neće se uvoditi nova davanja koja imaju istovrsni učinak kao i uvozne carine.

2. Stupanjem na snagu ovog Sporazuma ukidaju se davanja koja imaju istovrsni učinak kao i uvozne carine, a koja su u trgovini između Zajednice i Norveške uvedena 1. siječnja 1972. ili kasnije.

Stupanjem na snagu ovog Sporazuma svako davanje koje ima istovrsni učinak kao i uvozna carina i čija je stopa 31. prosinca 1972. veća od one koja se stvarno primjenjivala 1. siječnja 1972. snizit će se na ovu drugu stopu.

3. Davanja koja imaju istovrsni učinak kao i uvozne carine postupno će se ukinuti prema sljedećem rasporedu:

Članak 7.

1. U trgovini između Zajednice i Norveške neće se uvoditi nove izvozne carine ili davanja s istovrsnim učinkom.

Izvozne carine i davanja s istovrsnim učinkom ukinut će se najkasnije 1. siječnja 1974.

Članak 8.

Protokolom br. 1 utvrđuje se carinski tretman i režim koji se primjenjuje na određene proizvode.

Članak 9.

Protokolom br. 2 utvrđuje se carinski tretman i režim koji se primjenjuje na određenu robu dobivenu preradom poljoprivrednih proizvoda.

Članak 10.

1. Ako ugovorna stranka uvede posebna pravila zbog provedbe svoje poljoprivredne politike ili ako promijeni postojeća pravila, dotična ugovorna stranka može prilagoditi režim koji proizlazi iz ovog Sporazuma za one proizvode na koje se odnose ta pravila ili promjene.

2. U tim slučajevima dotična ugovorna stranka mora voditi računa o interesima druge ugovorne stranke. U tu se svrhu ugovorne stranke mogu savjetovati unutar Zajedničkog odbora iz članka 29.

Članka 11.

Protokolom br. 3 utvrđuju se pravila o podrijetlu.

Članak 12.

Ugovorna stranka koja razmišlja o smanjenju efektivne razine carina ili davanja s istovrsnim učinkom što se primjenjuju na treće zemlje koje uživaju status najpovlaštenije nacije, ili koja razmišlja o suspenziji njihove primjene, poduzima sve što je moguće kako bi o tome obavijestila Zajednički odbor najmanje trideset dana prije nego takvo smanjenje ili suspenzija stupi na snagu. Ona uzima na znanje sve prigovore druge ugovorne stranke u vezi s poremećajima do kojih bi to moglo dovesti.

Članak 13.

1. U trgovini između Zajednice i Norveške neće se uvoditi nova količinska ograničenja uvoza ni mjere s istovrsnim učinkom.

2. Količinska ograničenja uvoza ukidaju se na dan stupanja na snagu ovog Sporazuma, a sve mjere koje imaju istovrsni učinak kao i količinska ograničenja uvoza ukidaju se najkasnije 1. siječnja 1975.

Članak 14.

1. Zajednica zadržava pravo da nakon donošenja zajedničke definicije podrijetla za naftne proizvode, nakon donošenja odluka u okviru zajedničke trgovinske politike za dotične proizvode ili nakon uvođenja zajedničke energetske politike izmijeni režim koji se primjenjuje na naftne proizvode obuhvaćene tarifnim brojevima 27.10, 27.11, 27.12, ex 27.13 (parafinski vosak, mikrokristalni vosak, ili bitumenski šriljevac i drugi mineralni voskovi) i 27.14 Briselske nomenklature.

U tom slučaju Zajednica na odgovarajući način uzima u obzir interese Norveške; u tu svrhu obavješćuje Zajednički odbor, koji se sastaje pod uvjetima utvrđenima u članku 31.

2. Norveška zadržava pravo postupanja na isti način ako se nađe u sličnoj situaciji.

3. Podložno stavcima 1. i 2., ovaj Sporazum ne dovodi u pitanje necarinska pravila koja se primjenjuju na uvoz naftnih proizvoda.

Članak 15.

1. Ugovorne stranke izjavljuju da su spremne poticati skladan razvoj trgovine poljoprivrednim proizvodima na koje se ne primjenjuje ovaj Sporazum, u onoj mjeri u kojoj to dopuštaju njihove poljoprivredne politike.

2. Ugovorne stranke će primjenjivati svoje propise u području veterinarstva, zdravstva i biljnog zdravstva na nediskriminirajući način i neće uvesti niti jednu novu mjeru koja nepotrebno ometa trgovinu.

3. Ugovorne stranke će u skladu s uvjetima iz članka 31. ispitati sve poteškoće koje bi mogle nastati u njihovoj trgovini poljoprivrednim proizvodima i nastojat će pronaći odgovarajuće rješenje.

Članak 16.

Od 1. srpnja 1977. proizvodi podrijetlom iz Norveške ne smiju pri uvozu u Zajednicu uživati povlašteniji tretman od onog koji države članice Zajednice međusobno primjenjuju.

Članak 17.

Ovaj Sporazum ne sprečava održavanje ili uspostavu carinskih unija, područja slobodne trgovine ili režima pogranične trgovine, osim u onoj mjeri u kojoj oni mijenjaju trgovinski režim predviđen ovim Sporazumom, a posebno odredbe koje se odnose na pravila o podrijetlu robe.

Članak 18.

Ugovorne stranke suzdržat će se od svake mjere ili postupka interne fiskalne prirode kojim se izravno ili neizravno stvara diskriminacija između proizvoda jedne ugovorne stranke i sličnih proizvoda podrijetlom s područja druge ugovorne stranke.

Proizvodi izvezeni na područje jedne od ugovornih stranaka ne mogu ostvariti veći povrat domaćih poreza od iznosa izravnih ili neizravnih poreza koji su za njih propisani.

Članak 19.

Neće biti nikakvih ograničenja za plaćanja u vezi s trgovinom robom te za prijenos takvih plaćanja u državu članicu Zajednice u kojoj je vjerovnik rezident ili u Norvešku.

Ugovorne stranke će se suzdržati od deviznih ili administrativnih ograničenja za odobravanje, otplatu ili primanje kratkoročnih i srednjoročnih kredita u vezi s trgovačkim poslovima u kojima sudjeluje rezident.

Članak 20.

Ovaj Sporazum ne isključuje zabrane ili ograničenja uvoza, izvoza ili provoza robe koji su opravdani na temelju javnog morala, zakona i reda ili javne sigurnosti, zaštite života i zdravlja ljudi, životinja i biljaka, zaštite nacionalnog blaga umjetničke, povijesne ili arheološke vrijednosti, zaštite industrijskog i trgovačkog vlasništva ili propisa koji se odnose na trgovinu zlatom ili srebrom. Ipak, te zabrane ili ta ograničenja ne smiju predstavljati sredstvo samovoljne diskriminacije ili prikrivenog ograničavanja trgovine između ugovornih stranaka.

Članak 21.

Ništa u ovom Sporazumu ne sprečava ugovornu stranku da poduzme mjere:

Članak 22.

1. Ugovorne se stranke suzdržavaju od svih mjera kojima bi mogle ugroziti postizanje ciljeva ovog Sporazuma.

2. One poduzimaju sve opće i posebne mjere potrebne za ispunjavanje obveza koje proizlaze iz ovog Sporazuma.

Ako jedna od ugovornih stranaka smatra da druga ugovorna stranka nije ispunila neku obvezu iz ovog Sporazuma, ona može poduzeti odgovarajuće mjere pod uvjetima i u skladu s postupcima utvrđenim člankom 27.

Članak 23.

1. Sljedeće je nespojivo s pravilnim funkcioniranjem ovog Sporazuma u mjeri u kojoj može utjecati na trgovinu između Zajednice i Norveške:

2. Ako neka od ugovornih stranaka smatra da je određeno djelovanje u suprotnosti s ovim člankom, ona može poduzeti odgovarajuće mjere pod uvjetima i u skladu s postupcima utvrđenima člankom 27.

Članak 24.

Ako povećanje uvoza određenog proizvoda nanosi ili bi moglo nanijeti ozbiljne štete proizvodnoj aktivnosti koja se obavlja na području jedne od ugovornih stranaka i ako je do tog povećanja došlo zbog:

dotična ugovorna stranka može poduzeti odgovarajuće mjere pod uvjetima i u skladu s postupcima utvrđenima člankom 27.

Članak 25.

Ako jedna od ugovornih stranaka ustanovi da se u trgovini s drugom ugovornom strankom provodi damping, ona može protiv toga poduzeti odgovarajuće mjere u skladu sa Sporazumom o provedbi članka VI. Općeg sporazuma o carinama i trgovini, i to pod uvjetima i u skladu s postupcima utvrđenima člankom 27.

Članak 26.

Ako nastanu ozbiljni poremećaji u nekom sektoru gospodarstva ili dođe do poteškoća koje bi mogle izazvati ozbiljno pogoršanje gospodarskoga stanja u nekoj regiji, dotična ugovorna stranka može poduzeti odgovarajuće mjere pod uvjetima i u skladu s postupcima utvrđenima člankom 27.

Članak 27.

1. Ako uvoz proizvoda koji bi mogao izazvati poteškoće iz članaka 24. i 26. jedna od ugovornih stranaka podvrgne administrativnom postupku čija je svrha brzo pribavljanje informacija o smjeru trgovinskih tokova, o tome će obavijestiti drugu stranku.

2. U slučajevima koji su navedeni u člancima 22. do 26., prije nego što poduzme mjere određene u tim člancima, ili što je prije moguće u slučajevima na koje se primjenjuje stavak 3. točka (d), dotična će ugovorna stranka dostaviti Zajedničkom odboru sve relevantne podatke potrebne za temeljito ispitivanje stanja, a u svrhu pronalaženja rješenja koje je prihvatljivo za obje ugovorne stranke.

Pri odabiru mjera prednost se mora dati onim mjerama koje najmanje ometaju provedbu ovog Sporazuma.

Zaštitne se mjere odmah prijavljuju Zajedničkom odboru i predmetom su povremenih konzultacija unutar Odbora, osobito radi njihova ukidanja čim okolnosti to dopuste.

3. Pri provedbi stavka 2. primjenjuju se ove odredbe:

Članak 28.

Ako jedna ili više država članica Zajednice ili Norveška imaju poteškoće u vezi s bilancom plaćanja ili im takve poteškoće ozbiljno prijete, dotična ugovorna stranka može poduzeti odgovarajuće zaštitne mjere. O tome mora odmah obavijestiti drugu ugovornu stranku.

Članak 29.

1. Ovim se osniva Zajednički odbor koji je odgovoran za upravljanje ovim Sporazumom i osigurava njegovu pravilnu provedbu. On će u tu svrhu davati preporuke i donositi odluke u slučajevima koji su predviđeni ovim Sporazumom. Ugovorne će stranke provoditi te odluke u skladu sa svojim vlastitim propisima.

2. U svrhu pravilne provedbe ovog Sporazuma ugovorne će stranke razmjenjivati informacije te će na zahtjev bilo koje od ugovornih stranaka obavljati konzultacije unutar Zajedničkog odbora.

3. Zajednički odbor donosi svoj poslovnik.

Članak 30.

1. Zajednički se odbor sastoji od predstavnika Zajednice, s jedne strane, i predstavnika Norveške, s druge strane.

2. Zajednički odbor odlučuje sporazumno.

Članak 31.

1. Svaka će ugovorna stranka naizmjence predsjedati Zajedničkim odborom u skladu s postupcima utvrđenima poslovnikom.

2. Predsjednik će najmanje jednom godišnje sazvati sjednicu Zajedničkog odbora kako bi se preispitala općenita provedba Sporazuma.

Zajednički će se odbor, osim toga, sastajati kad god to budu zahtijevale posebne okolnosti, na zahtjev bilo koje od ugovornih stranaka, u skladu s uvjetima utvrđenima poslovnikom.

3. Zajednički odbor može donijeti odluku o osnivanju radnih skupina koje mu mogu pomagati u izvršavanju njegovih dužnosti.

Članak 32.

1. Ako ugovorna stranka smatra da bi u zajedničkom interesu obiju ugovornih stranaka bilo korisno razvijati odnose uspostavljene ovim Sporazumom njihovim proširenjem na područja koja nisu njime obuhvaćena, uputit će obrazloženi zahtjev drugoj ugovornoj stranci.

Ugovorne stranke mogu dati naputak Zajedničkom odboru da ispita takav zahtjev te da, prema potrebi, da svoje preporuke, posebno u pogledu započinjanja pregovora. Te preporuke mogu, prema potrebi, imati za cilj postizanje usklađenosti, pod uvjetom da to ne umanjuje samostalnost u odlučivanju niti jedne ugovorne stranke.

2. Sporazumi koji proizlaze iz pregovora iz stavka 1. podliježu ratifikaciji ili odobrenju ugovornih stranaka u skladu s njihovim vlastitim postupcima.

Članak 33.

Prilog i protokoli uz ovaj Sporazum čine njegov sastavni dio.

Članak 34.

Svaka od ugovornih stranaka može otkazati ovaj Sporazum dostavljajući obavijest o tome drugoj ugovornoj stranci. Sporazum prestaje važiti dvanaest mjeseci od dana takve obavijesti.

Članak 35.

Ovaj se Sporazum primjenjuje, s jedne strane, na područjima na kojima se primjenjuje Ugovor o osnivanju Europske ekonomske zajednice pod uvjetima utvrđenima tim Ugovorom i, s druge strane, na državnom području Kraljevine Norveške.

Članak 36.

Ovaj je Sporazum sastavljen u po dva primjerka na danskom, engleskom, francuskom, nizozemskom, njemačkom, talijanskom i norveškom jeziku, pri čemu je svaki od tih tekstova jednako vjerodostojan.

Ugovorne stranke odobravaju ovaj Sporazum u skladu s vlastitim postupcima.

On stupa na snagu 1. srpnja 1973. pod uvjetom da prije tog dana ugovorne stranke obavijeste jedna drugu da su okončani postupci potrebni u tu svrhu.

Poslije tog dana, ovaj Sporazum stupa na snagu prvog dana drugog mjeseca koji slijedi nakon takve obavijesti. Krajnji rok za takvu obavijest je 30. studenoga 1973.

Udfærdiget i Bruxelles, den fjortende maj nitten hundrede og treoghalvfjerds.

Geschehen zu Brüssel am vierzehnten Mai neunzehnhundertdreiundsiebzig.

Done at Brussels on this fourteenth day of May in the year one thousand nine hundred and seventy-three.

Fait à Bruxelles, le quatorze mai mil neuf cent soixante-treize.

Fatto a Bruxelles, addì quattordici maggio millenovecentosettantatré.

Gedaan te Brussel, de veertiende mei negentienhonderddrieënzeventig.

Utferdiget i Brussel, fjortende mai nitten hundre og syttitre.

På Rådet for De europæiske Fællesskabers vegne Im Namen des Rates der Europäischen Gemeinschaften In the name of the Council of the European Communities Au nom du Conseil des Communautés européennes A nome del Consiglio delle Comunità europee Namens de Raad van de Europese Gemeenschappen